CELEX: 62018TN0429
Language: fi
Date: 2018-07-13 00:00:00
Title: Asia T-429/18: Kanne 13.7.2018 –BRF ja SHB Comercio e Industria de Alimentos v. komissio

24.9.2018   
            
            
               FI
            
            
               Euroopan unionin virallinen lehti
            
            
               C 341/22
            
         
      Kanne 13.7.2018 –BRF ja SHB Comercio e Industria de Alimentos v. komissio
      (Asia T-429/18)
      (2018/C 341/33)
      Oikeudenkäyntikieli: englanti
      
         Asianosaiset
      
      
         Kantajat: BRF SA (Itajaí, Brasilia) ja SHB Comercio e Industria de Alimentos SA (Itajaí) (edustajat: asianajajat D. Arts ja G. van Thuyne)
      
         Vastaaja: Euroopan komissio
      
         Vaatimukset
      
      Kantaja vaatii, että unionin yleinen tuomioistuin
      
                  —
               
               
                  Kumoaa komission täytäntöönpanoasetuksen (EU) 2018/700 (1);
               
            
                  —
               
               
                  vaihtoehtoisesti kumoaa komission täytäntöönpanoasetuksen (EU) 2018/700 siltä osin kuin siinä poistetaan komission täytäntöönpanoasetuksen (EU) 2018/700 liitteessä yksilöidyt BRF SA:n ja SHB Comercio e Industria de Alimentos SA:n laitokset komission täytäntöönpanoasetuksen (EU) 2018/700 liitteessä yksilöidyistä luetteloista ja
               
            
                  —
               
               
                  velvoittaa komission korvaamaan oikeudenkäyntikulut työjärjestyksen 134 artiklan nojalla.
               
            
         Oikeudelliset perusteet ja pääasialliset perustelut
      
      Kantajat vetoavat kanteensa tueksi kuuteen kanneperusteeseen.
      
                  1)
               
               
                  Ensimmäinen kanneperuste, jonka mukaan täytäntöönpanoasetus on vastoin SEUT 296 artiklan toista kohtaa, koska siinä ei esitetä perusteluja, joihin täytäntöönpanoasetus nojautuu.
               
            
                  2)
               
               
                  Toinen kanneperuste, jonka mukaan komissio antaessaan täytäntöönpanoasetuksen loukkasi kantajien Euroopan unionin perusoikeuskirjan 41 artiklassa tarkoitettuja puolustautumisoikeuksia, kun se ei antanut niille oikeutta tulla kuulluksi.
               
            
                  3)
               
               
                  Kolmas kanneperuste, jonka mukaan täytäntöönpanoasetuksella rikotaan asetuksen N:o 854/2004 (2) 12 artiklan 2 kohtaa ja 12 artiklan 4 kohdan c alakohtaa, kun siinä arvioidaan yksittäisten laitosten vaatimustenmukaisuutta, ja komissio tekee tosiseikkoja koskevan ilmeisen arviointivirheen.
               
            
                  4)
               
               
                  Neljäs kanneperuste, jonka mukaan täytäntöönpanoasetuksella loukataan syrjimättömyysperiaatetta, koska siinä kohdellaan kantajia eri tavoin kuin muita sen kanssa vertailukelpoisessa tilanteessa olevia brasilialaisia siipikarjatuotteiden viejiä.
               
            
                  5)
               
               
                  Viides kanneperuste, jonka mukaan täytäntöönpanoasetuksella loukataan suhteellisuusperiaatetta, koska sillä ylitetään se, mikä on asianmukaista ja tarpeen kansanterveyden suojelemiseksi.
               
            
                  6)
               
               
                  Kuudes kanneperuste, jonka mukaan täytäntöönpanoasetuksella rikotaan SEUT 291 artiklan 3 kohtaa ja asetuksen (EU) N:o 182/2011 (3) 3 artiklan 3 kohtaa, 10 artiklan 4 kohtaa ja 11 artiklaa, koska siinä rikotaan niissä vahvistettuja olennaisia menettelymääräyksiä.
               
            
         (1)  Niiden kolmansien maiden laitosten luetteloiden muuttamisesta, joista tiettyjen eläinperäisten tuotteiden tuonti on sallittu, tiettyjen Brasiliassa toimivien laitosten osalta 8.5.2018 annettu komission täytäntöönpanoasetus (EU) 2018/700 (EUVL 2018, L 118 s. 1).
      
         (2)  Ihmisravinnoksi tarkoitettujen eläinperäisten tuotteiden virallisen valvonnan järjestämistä koskevista erityissäännöistä 29.4.2004 annettu Euroopan parlamentin ja neuvoston asetus (EY) N:o 854/2004 (EUVL 2004, L 139, s. 206).
      
         (3)  Yleisistä säännöistä ja periaatteista, joiden mukaisesti jäsenvaltiot valvovat komission täytäntöönpanovallan käyttöä, 16.2.2011 annettu Euroopan parlamentin ja neuvoston asetus (EU) N:o 182/2011 (EUVL 2011, L 55, s. 291).